LIETUVOS RESPUBLIKOS SUSISIEKIMO MINISTRO

ĮSAKYMAS

DĖL LIETUVOS RESPUBLIKOS SUSISIEKIMO MINISTRO 2008 M. SPALIO 6 D. ĮSAKYMO Nr. 3-375 „DĖL REIKALAVIMŲ ĮMONĖMS, ATLIEKANČIOMS MOTORINIŲ TRANSPORTO PRIEMONIŲ IR JŲ PRIEKABŲ PRIVALOMĄJĄ TECHNINĘ APŽIŪRĄ, IR KVALIFIKACIJOS REIKALAVIMŲ DARBUOTOJAMS PATVIRTINIMO“ PAKEITIMO

2010 m. sausio 4 d. Nr. 3-8

Vilnius

Pakeičiu Reikalavimus įmonėms, atliekančioms motorinių transporto priemonių ir jų priekabų privalomąją techninę apžiūrą, ir kvalifikacijos reikalavimus darbuotojams, patvirtintus Lietuvos Respublikos susisiekimo ministro 2008 m. spalio 6 d. įsakymu Nr. 3-375 „Dėl Reikalavimų įmonėms, atliekančioms motorinių transporto priemonių ir jų priekabų privalomąją techninę apžiūrą, ir kvalifikacijos reikalavimų darbuotojams patvirtinimo“ (Žin., 2008, Nr. 118-4484):

1. Išdėstau 4 punktą taip:

„4. Šiuose reikalavimuose vartojamos sąvokos:

Centralizuota techninės apžiūros duomenų bazė (toliau – CTADB) – kartu saugomų, tarpusavyje susijusių, sistemiškai organizuotų bei metodiškai sutvarkytų skaitmeninių (elektroninių) duomenų apie transporto priemones bei jų techninę apžiūrą visuma. CTADB kaupiami duomenys nurodyti šių reikalavimų 2 priede.

Privalomoji techninė apžiūra (toliau – privalomoji apžiūra) – Lietuvos Respublikoje įregistruotų transporto priemonių ir priekabų privalomas techninės būklės tikrinimas, apimantis transporto priemonės ir priekabos tapatumo nustatymą ir jų techninės būklės atitikties teisės aktų reikalavimams įvertinimą. Ši sąvoka apima ir privalomąją neeilinę techninę apžiūrą.

Profesinės rizikos vertinimas – esamo ar galimo rizikos veiksnių poveikio vertinimo procesas, kurio metu identifikuojama esama ar galima rizika, atliekami rizikos tyrimai, nustatoma rizika ir priimamas sprendimas, ar rizika yra priimtina, ar nepriimtina.

Kitos šiuose reikalavimuose vartojamos sąvokos apibrėžtos Lietuvos Respublikos saugaus eismo automobilių keliais įstatyme (Žin., 2007, Nr. 128-5213).“

2. Išdėstau 21 punktą taip:

„21. Leidimai, suteikiantys teisę atlikti apžiūrą, išduodami neterminuotam laikui. Įmonė, praradusi leidimą, privalo kreiptis į Inspekciją dėl leidimo dublikato išdavimo. Inspekcija per 5 darbo dienas išduoda leidimo dublikatą su žyma „Dublikatas“.“

3. Išdėstau 23 punktą taip:

„23. Įmonė privalo užtikrinti, kad būtų atliekama visų klasių motorinių transporto priemonių ir jų priekabų (toliau – transporto priemonė), tai yra L1, L1e, L2, L2e, L3, L3e, L4, L4e, L5, L5e, L6e, L7e, M1, M2, M3, N1, N2, N3, O1, O2, O3, O4, apžiūra. Šių klasių sąvokos apibrėžtos Motorinių transporto priemonių ir jų priekabų kategorijų ir klasių pagal konstrukciją reikalavimuose, patvirtintuose Valstybinės kelių transporto inspekcijos prie Susisiekimo ministerijos viršininko 2008 m. gruodžio 2 d. įsakymu Nr. 2B-479 (Žin., 2008, Nr. 141-5606).

Įmonės stotys gali būti pritaikytos atlikti tik kai kurių klasių transporto priemonių apžiūrą. Įmonės stočių gamybinė bazė privalo atitikti reikalavimus, nurodytus 27 punkte.“

4. Papildau šiuo 24.3 punktu:

„24.3. atlikdama apžiūrą įmonė privalo naudotis Lietuvos Respublikos kelių transporto priemonių registro ir transporto priemonių valdytojų civilinės atsakomybės privalomojo draudimo duomenų bazės duomenimis.“

5. Išdėstau 28.11 punktą taip:

„28.11. variklio alkūninio veleno apsisukimo dažnio matavimo prietaisas;“.

6. Išdėstau 28.13 punktą taip:

„28.13. kiti prietaisai ar įranga, kurie reikalingi atliekant transporto priemonių apžiūrą pagal Techninių motorinių transporto priemonių ir jų priekabų reikalavimų, patvirtintų Inspekcijos viršininko 2008 m. liepos 29 d. įsakymu Nr. 2B-290 (Žin., 2008, Nr. 88-3550) (toliau – Techniniai motorinių transporto priemonių ir jų priekabų reikalavimai), atskirus kodus.“

7. Išdėstau 34 punktą taip:

„34. Įmonė privalo atlikti apžiūrą vadovaudamasi Motorinių transporto priemonių ir jų priekabų privalomosios techninės apžiūros atlikimo tvarkos aprašu, patvirtintu Lietuvos Respublikos susisiekimo ministro 2008 m. spalio 24 d. įsakymu Nr. 3-406 (Žin., 2008, Nr. 126-4826), Techniniais motorinių transporto priemonių ir jų priekabų reikalavimais ir Inspekcijos apžiūros atlikimo technologijų, bendrų kontrolės būdų ir metodų, transporto priemonių techninės būklės vertinimo išaiškinimais.“

8. Papildau šiuo 38.6 punktu:

„38.6. užtikrinti kontrolierių kvalifikacijos tobulinimą.“

9. Išdėstau 51.2 punktą taip:

„51.2. turėti ne trumpesnį kaip pusės metų (asmenys su aukštuoju universitetiniu išsilavinimu) arba vienerių metų (asmenys su aukštesniuoju arba aukštuoju neuniversitetiniu išsilavinimu) praktinio darbo, susijusio su transporto priemonių techninės būklės įvertinimu, technine priežiūra, remontu ar eksploatacija, stažą;“.

10. Išdėstau 53.1 punktą taip:

„53.1. turėti reikiamą kvalifikaciją, kuri įgyjama baigus parengimo kursus ir išlaikius egzaminą, o vėliau kas dvejus metus tobulinant kvalifikaciją;“.

11. Išdėstau 54 punktą taip:

„54. Organizuoti kontrolierių parengimo ir kvalifikacijos tobulinimo kursus gali juridiniai asmenys, įtraukti į valstybės tarnautojų kvalifikacijos tobulinimo įstaigų registrą bei turintys galimybę organizuoti imituojamą apžiūrą.“

12. Išdėstau 55 punktą taip:

„55. Mokymo turinį, apimtį, žinių įvertinimo ir kontrolieriaus pažymėjimo, suteikiančio teisę atlikti privalomąją techninę apžiūrą, išdavimo tvarką nustato Inspekcija. Kontrolierių pažymėjimus išduoda Inspekcija.“

13. Išdėstau 2 priedą nauja redakcija (pridedama).

Susisiekimo ministras	Eligijus Masiulis

Reikalavimų įmonėms, atliekančioms

motorinių transporto priemonių ir jų

priekabų privalomąją techninę apžiūrą, ir

kvalifikacijos reikalavimų darbuotojams

2 priedas

Centralizuotoje techninės apžiūros duomenų bazėje kaupiami duomenys

1. Transporto priemonės (toliau – TP) duomenys:

1.1. valstybinis numeris;

1.2. markė, modelis;

1.3. kilmės šalis;

1.4. registracijos liudijimo numeris;

1.5. kodas (klasė, kėbulo kodas ir jos specialios paskirties kodas);

1.6. paruoštos eksploatuoti TP masė;

1.7. pirmosios registracijos data;

1.8. paskirtis:

1.8.1. pavojingus krovinius vežanti TP;

1.8.2. saugių TP reikalavimus atitinkanti TP;

1.8.3. mokomoji TP

1.8.4. medicininės pagalbos TP;

1.8.5. taksi TP;

1.8.6. verslo tikslais vežti žmones skirta TP;

1.8.7. gyvenamosios paskirties TP;

1.8.8. tarptautinius vežimus atliekanti TP;

1.9. techniškai maksimali TP masė;

1.10. pirmosios registracijos Lietuvos Respublikoje data;

1.11. kuro (energijos) rūšis;

1.12. draudimo poliso serija ir numeris;

1.13. identifikavimo numeris (VIN kodas);

1.14. leidimo eksploatuoti numeris (toliau – LEN) arba europinis tipo patvirtinimo numeris (toliau – ETPN);

1.15. techninės apžiūros (toliau – apžiūra) periodiškumas;

1.16. TP rida;

1.17. ypatingos žymės:

1.17.1. taksometro numeris;

1.17.2. variklio numeris;

1.17.3. kita svarbi informacija (pvz., ekspertizės pažymos numeris);

1.18. mokesčiai (registruotoms TP per 12 t).

2. TP valdytojo duomenys:

2.1. juridinio asmens pavadinimas;

2.2. juridinio asmens kodas.

3. Apžiūros registravimo duomenys:

3.1. apžiūros tipas:

3.1.1. privalomoji apžiūra;

3.1.2. pakartotinė apžiūra;

3.1.3. privalomoji neeilinė apžiūra;

3.2. apžiūros atlikimo data ir laikas;

3.3. įmonės ir stoties kodas bei pavadinimas;

3.4. apžiūrą atlikusio kontrolieriaus kodas bei jo vardas ir pavardė;

3.5. apžiūros atlikimo periodiškumas.

4. Apžiūros rezultatų duomenys:

4.1. darbinių stabdžių stabdymo jėgos;

4.2. stovėjimo stabdžių stabdymo jėgos;

4.3. atsarginių stabdžių stabdymo jėgos;

4.4. darbinių stabdžių kiekvienos ašies ratų stabdymo jėgų netolygumas (iki 4 ašių);

4.5. oro slėgis stabdžių kamerose transporto priemonėse su pneumatine stabdžių sistema;

4.6. transporto priemonių su pneumatine stabdžių sistema stabdymo efektyvumo koeficientas;

4.7. skaičiuojamoji stabdymo jėga;

4.8. darbinių stabdžių stabdymo efektyvumas;

4.9. stovėjimo stabdžių stabdymo jėgos netolygumas;

4.10. stovėjimo stabdžių stabdymo efektyvumas;

4.11. CO kiekis (benzininis variklis) esant minimaliems alkūninio veleno apsisukimams ir ne mažesniems kaip 2000 aps./min-1;

4.12. CO kiekis (dujinis variklis) esant minimaliems alkūninio veleno apsisukimams ir ne mažesniems kaip 2000 aps./min-1;

4.13. CnHm kiekis (benzininis variklis) esant minimaliems alkūninio veleno apsisukimams ir ne mažesniems kaip 2000 aps. / min-1;

4.14. CnHm kiekis (dujinis variklis) esant minimaliems alkūninio veleno apsisukimams ir ne mažesniems kaip 2000 aps./min-1;

4.15. dūmingumas (absorbcijos koeficientas arba optinis tankis);

4.16. žibintų šviesos srauto pokrypio bandymo išvada ar reikšmės (%);

4.17. pagal Techninių motorinių transporto priemonių ir jų priekabų reikalavimų kodus nustatytų trūkumų pavadinimas;

4.18. apžiūros išvada:

4.18.1. be trūkumų;

4.18.2. nedideli trūkumai;

4.18.3. dideli trūkumai;

4.18.4. draudžiama eksploatuoti;

4.19. techninės apžiūros rezultatų kortelės (ataskaitos) numeris ir kitos apžiūros atlikimo data;

4.20. apžiūros lipdukų numeriai.

5. Apžiūros dokumentų keitimo bei jų dublikatų išdavimo duomenys:

5.1. techninės apžiūros rezultatų kortelės (ataskaitos) dublikato keitimo numeris;

5.2. dublikato keitimo data ir laikas;

5.3. dublikato keitimo vieta (įmonės ir stoties kodas bei pavadinimas);

5.4. dublikatą išdavusio kontrolieriaus kodas bei jo vardas ir pavardė.

6. Apžiūros dokumentų keitimo bei jų dublikatų išdavimo rezultatų duomenys:

6.1. apžiūros atlikimo išvada (jeigu priklauso):

6.1.1. be trūkumų;

6.1.2. nedideli trūkumai;

6.1.3. dideli trūkumai;

6.1.4. draudžiama eksploatuoti;

6.2. techninės apžiūros rezultatų kortelės (ataskaitos) numeris;

6.3. apžiūros lipdukų numeriai (jeigu priklauso).

7. Išmetamųjų dujų toksiškumo ir triukšmingumo reikalavimų atitikimo sertifikato, eismo saugumo reikalavimų atitikimo sertifikato ar motorinės transporto priemonės, atitinkančios techninius bei saugumo reikalavimus, ETMK sertifikato duomenys:

7.1. sertifikato numeris;

7.2. variklio numeris;

7.3. variklio kodas;

7.4. ženklinimas (E II, E III, E IV, E V);

7.5. absorbcijos koeficientas.

8. Priekabų, puspriekabių, atitinkančių techninius saugumo reikalavimus, ETMK sertifikato duomenys:

8.1. sertifikato numeris;

8.2. gamintojo išduoto sertifikato numeris;

8.3. išdavusio asmens vardas ir pavardė;

8.4. išdavusios įmonės ir stoties kodas bei pavadinimas;

8.5. išdavusios įmonės ar stoties adresas;

8.6. išdavimo data.

9. Techninės apžiūros sertifikato duomenys:

9.1. sertifikato numeris;

9.2. išdavusios įmonės ir stoties kodas;

9.3. išdavusios įmonės stoties buveinės adresas;

9.4. išdavusio kontrolieriaus kodas bei jo vardas ir pavardė;

9.5. išdavimo data;

9.6. galiojimo data.

10. Naudotų transporto priemonių iš ne Europos Bendrijos šalių individualaus tipo patvirtinimo duomenys:

10.1. techninės ekspertizės pažymos data;

10.2. techninės ekspertizės pažymos numeris;

10.3. techninės ekspertizės pažymą išdavusio asmens vardas ir pavardė;

10.4. įmonės, išdavusios techninės ekspertizės pažymą, pavadinimas;

10.5. įmonės, išdavusios techninės ekspertizės pažymą, adresas;

10.6. individualaus tipo patvirtinimo išvada (tinkama, netinkama).

11. Techninės ekspertizės atlikimo duomenys:

11.1. techninės ekspertizės pažymos data;

11.2. techninės ekspertizės pažymos numeris;

11.3. techninės ekspertizės pažymą išdavusio asmens vardas ir pavardė;

11.4. įmonės, išdavusios techninės ekspertizės pažymą, pavadinimas;

11.5. įmonės, išdavusios techninės ekspertizės pažymą, buveinės adresas;

11.6. techninės ekspertizės akto numeris;

11.7. techninės ekspertizės išvada (tinkama, netinkama).

12. TP apžiūros galiojimo sustabdymo (atnaujinimo) duomenys:

12.1. techninės apžiūros rezultatų kortelės (ataskaitos) numeris;

12.2. TP apžiūros galiojimo sustabdymo (atnaujinimo) data;

12.3. TP apžiūros galiojimo keitimo veiksmas (sustabdymas arba atnaujinimas);

12.4. TP apžiūros galiojimo sustabdymo (atnaujinimo) priežastis;

12.5. TP apžiūros galiojimą sustabdžiusio (atnaujinusio) asmens vardas, pavardė;

12.6. TP apžiūros galiojimą sustabdžiusi (atnaujinusi) įstaiga;

12.7. TP apžiūros galiojimo sustabdymo (atnaujinimo) vieta.

13. Techninės apžiūros rezultatų kortelių (ataskaitų) ir lipdukų apskaitos duomenys:

13.1. įmonėje gautų apžiūros lipdukų numerių apskaita:

13.1.1. gauti apžiūros lipdukai įmonėje;

13.1.2. apžiūros lipdukų išdavimas kontrolieriams;

13.1.3. apžiūros lipdukų sunaudojimas;

13.1.4. apžiūros lipdukų sugadinimas;

13.1.5. apžiūros lipdukų likučiai;

13.2. techninės apžiūros rezultatų kortelių (ataskaitų) apskaita įmonėje:

13.2.1. techninės apžiūros rezultatų kortelių (ataskaitų) suteiktų numerių sąrašas;

13.2.2. panaudotų techninės apžiūros rezultatų kortelių (ataskaitų) kiekis.

_________________